Na temelju Zaključka o pokretanju projekta sufinanciranja školske prehrane učenicima srednjih škola kojim je osnivač Varaždinska županija u školskoj godini 2023./2024. (KLASA: 602-02/22-10/43; URBROJ: 2186-02/1-23-1 od 18. rujna 2023. godine) Druga gimnazija Varaždin objavljuje

**JAVNI POZIV**

**ZA SUFINANCIRANJE ŠKOLSKE PREHRANE UČENICIMA**

**u školskoj godini 2023./2024.**

**I.**

Pravo na sufinanciranje školske prehrane ostvaruju isključivo učenici čiji roditelji/staratelji posjeduju Rješenje ili potvrdu Hrvatskog zavoda za mirovinsko osiguranje iz 2023. godine kojim je utvrđeno da ostvaruju pravo na dječji doplatak, budući da prosječni mjesečni dohodak po članu kućanstva ne prelazi 16,33% proračunske osnovice od 72,09 eura i da time spadaju u prvu cenzusnu grupu - doplatak za djecu određen u svoti od 39,73 eura, odnosno: 49,66 eura za dijete bez oba roditelja nepoznatog prebivališta ili potpuno nesposobni za samostalan život i rad ili im je oduzeta poslovna sposobnost, za dijete s utvrđenim oštećenjem zdravlja te za dijete smrtno stradalog ili nestalog hrvatskog branitelja; 45,69 eura za dijete bez jednog roditelja ili za dijete čiji je jedan roditelj nepoznat ili nepoznatog prebivališta ili potpuno nesposoban za samostalan život i rad ili mu je oduzeta poslovna sposobnost; 110,36 eura za korisnike koji ostvaruju pravo prema članku 22. Zakona o doplatku za djecu (za djecu s težim ili teškim invaliditetom).

**II.**

Učeniku koji ostvaruje pravo na dječji doplatak iz članka 1. sufinancirat će se obrok sa 1,33 eura po nastavnom danu koji je proveo u školi.

**III.**

Javni poziv za sufinanciranje školske prehrane bit će objavljen na web stranici Škole, oglasnoj ploči Škole i putem oglasne knjige, a otvoren je do 5. listopada 2023. godine.

**Prijavu na Javni poziv podnosi roditelj/skrbnik/posvojitelj/udomitelj učenika za kojeg se traži sufinanciranje školske prehrane, a sastoji se od:**

**- zahtjeva za sufinanciranje školske prehrane**

**- Rješenja o pravu na doplatak za djecu Hrvatskog zavoda za mirovinsko osiguranje iz 2023. godine ili Potvrde o isplaćenom doplatku za djecu na kojoj se jasno vidi visina dječjeg doplatka za prijavljenog učenika.**

**IV.**

Učenik koji ostvaruje pravo na sufinanciranje školske prehrane i želi sufinanciranje iste, dužan je s web stranice Škole isprintati ili u tajništvu zatražiti obrazac – Zahtjev za sufinanciranje prehrane učenika i popunjeni obrazac s potrebnom dokumentacijom **dostavi u tajništvo Škole do 5. listopada 2023. godine.**

Zahtjevi i dokumentacija prijavljenih učenika dostavlja se Varaždinskoj županiji, Upravnom odjelu za prosvjetu, kulturu i sport koji utvrđuje kojim će se učenicima odobriti sufinanciranje školske prehrane.

Varaždin, 21. 9. 2023. godine

Ravnateljica:

Višnja Horvat, dipl. ing.

KLASA:602-13/23-01/37

URBROJ: 2186-145-01-23-4

**ZAHTJEV ZA SUFINANCIRANJE PREHRANE UČENIKA Druge gimnazije Varaždin**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime roditelja/skrbnika/posvojitelja/udomitelja na kojeg glasi dječji doplatak)

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(OIB roditelja/skrbnika/posvojitelja/udomitelja)

s adresom stanovanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao

(mjesto i adresa stanovanja)

RODITELJ/ZAKONSKI SKRBNIK/POSVOJITELJ/UDOMITELJ DJETETA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB djeteta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime učenika koji se prijavljuje)

polaznika \_\_\_\_\_\_\_\_\_\_\_\_\_\_\_\_ razreda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv škole)

podnosim zahtjev da se gore imenovanom djetetu sufinancira školska prehrana u školskoj godini 2023./2024.

Zamolbi prilažem presliku Rješenja o priznavanju prava na doplatak za djecu iz 2023. godine ili presliku Potvrde o isplaćenom doplatku za djecu s naznačenim iznosom doplatka za dijete za koje se zahtjev podnosi (podcrtati dokumentaciju koja se prilaže).

U \_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis roditelja/skrbnika/posvojitelja/udomitelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*Svojim potpisom dozvoljavam da se prikupljeni podaci koriste i obrađuju isključivo i samo za potrebe provedbe projekta sufinanciranja prehrane srednjoškolaca kojeg provodi Varaždinska županija za školsku godinu 2023./2024. i u druge se svrhe ne smije koristiti.